Gerîla TVyî dîmenê çalakîya ke 30 leşkerî ameyî kiştene weşana. Merkezê Îrtîbat û Çapemenîye yê HPG’yî derheqê çalakîye de wina vatbi:
" Bi wesîleya serrgêra şehadetê embaze Şehîde Bêrîtane rayberîya hêzanê ma yê YJA-Starî de 25ê teşrîna verêne saete 14:00 de serê Girê Konferansî û Sîserî de ke artêşa tirke ya îşxalkare tede ca bibî, 8 baskan ra operasyonêko şorişgêr ame kerdene. Mewzî û sîperê dişmenî yê Girê Konferansî û Sîserî ser o guleyî ameyî varnayene û embazê ma  bi ruhêkê pîlî yê çalakîye kewtî mîyanê mewzîyanê dişmenî. 7 mewzîyê dişmenî û 2 sîperê înan ameyî îmhakerdene, Girê Sîserî de zî sîperêkê dişmenî bi temamî ame îmhakerdene. Hêzanê ma operasyono şorişgêr de yew bi yew hêzê dişmenî çin kerdî, tewr tay 30 leşkerê dişmenî ameyî kiştene û zafê leşkerî birîndar bîyî. Dimayê nê çalakîyan artêşa tirke ya îşxalkare ware da verê obusan, hawanan û çekanê giranan."
